ಡಾ. ವ್ಯಾಟ್ಸನ್‌ ದಾಖಲಿಸಿದ ಸಾಹಸಗಳನ್ನು ಹೊರತುಪಡಿಸಿ ಷರ್ಲಾಕ್‌ ಹೋಮ್ಸ್‌ನ ಜೀವನದ ಬಗೆಗಿನ ಸುಸ್ಪಷ್ಟ ವಿವರಗಳು ಆರ್ಥರ್‌ ಕಾನನ್‌ರ ಮೂಲ ಕಥೆಗಳಲ್ಲಿ ಲಭಿಸುವುದು ಬಹಳ ಕಡಿಮೆ. ಆದಾಗ್ಯೂ, ಷರ್ಲಾಕ್‌ ಹೋಮ್ಸ್‌ನ ಆರಂಭಿಕ ಜೀವನ ಮತ್ತು ಆತನ ವಿಸ್ತೃತ ಕುಟುಂಬದ ಬಗೆಗಿನ ಸಾಂದರ್ಭಿಕ ವಿವರಗಳು ಖಂಡಿತವಾಗಿಯೂ ಈ ಪತ್ತೆದಾರಿಯ ಜೀವನ ಚಿತ್ರಣವನ್ನು ಅಸ್ಪಷ್ಟ ರೂಪದಲ್ಲಿ ಕಟ್ಟಿ ಕೊಡುತ್ತದೆ.

"ಹಿಸ್‌ ಲಾಸ್ಟ್‌ ಬೋ" ಕಥೆಯಲ್ಲಿ ಷರ್ಲಾಕ್‌ ಹೋಮ್ಸ್‌ನ ಹುಟ್ಟಿದ ಇಸವಿಯನ್ನು 1854ಎಂದು ಅಂದಾಜು ಮಾಡಲಾಗಿದ್ದು, ಹುಟ್ಟಿದ ದಿನಾಂಕವನ್ನು ಜನವರಿ 6 ಎಂದು ಉಲ್ಲೇಖಿಸಲಾಗಿದೆ.[7]

ಸ್ನಾತಕಪೂರ್ವ ವ್ಯಾಸಂಗದಲ್ಲಿದ್ದಾಗಲೇ ತಾನು ಅನುಮಾನಗಳ ಬೆನ್ನು ಹತ್ತುವ ಕ್ರಮವನ್ನು ಮೊದಲು ಬೆಳೆಸಿಕೊಂಡೆನೆಂದು ಷರ್ಲಾಕ್‌ ಹೋಮ್ಸ್ ಹೇಳಿತ್ತಾನೆ. ಆತನ ಸಾಹಸಗಳ ಪೈಕಿ ಎರಡರ ವಿವರ ಕಂಡ ಲೇಖಕಿ ಡೊರೊಥಿ ಎಲ್‌. ಸೆಯರ್ಸ್‌ "ಷರ್ಲಾಕ್‌ ಹೋಮ್ಸ್‌ ಆಕ್ಸ್‌ಪರ್ಡ್‌ ಬದಲಾಗಿ ಕೇಂಬ್ರಿಡ್ಜ್‌ನಲ್ಲಿ ಇರಬೇಕಿತ್ತು. ಏಕೆಂದರೆ,ಎಲ್ಲಾ ಕೇಂಬ್ರಿಡ್ಜ್‌ ಕಾಲೇಜ್‌ಗಳ ಪೈಕಿ ಬಹುಶಃ ಸಿಡ್ನಿ ಸಸೆಕ್ಸ್‌ ಕಾಲೇಜ್ ಷರ್ಲಾಕ್‌ ಹೋಮ್ಸ್‌ನಂತಹ ವ್ಯಕ್ತಿಗೆ ಅತಿ ಹೆಚ್ಚು ಅನುಕೂಲಗಳನ್ನು ಒದಗಿಸುವ ಸಾಧ್ಯತೆಯಿತ್ತು. ನಿಖರ ಮಾಹಿತಿಯ ಕೊರತೆ ಇರುವುದರಿಂದ ನಾವು ಆತನನ್ನು ತಾತ್ಕಾಲಿಕವಾಗಿ ಕೇಂಬ್ರಿಡ್ಜ್‌ನವನು ಎಂದು ಪರಿಗಣಿಸೋಣ" ಎಂದು ಅಭಿಪ್ರಯಾಪಟ್ಟಿದ್ದಾರೆ. ವಿಶ್ವವಿದ್ಯಾಲಯದಲ್ಲಿನ ತನ್ನ ಸಹಪಾಠಿಗಳಿಂದ ಬಂದ ಪ್ರಕರಣಗಳೇ ಹವ್ಯಾಸಿಯಾಗಿ ಈತನಡೆಸಿದ ಆರಂಭಿಕ ತನಿಖೆಗಳು .ಪತ್ತೆಮಾಡುವುದನ್ನೇ ವೃತ್ತಿಯಾಗಿ[10] ರೂಪಿಸಿಕೊಳ್ಳಲು ತನ್ನ ಸಹಪಾಠಿಯೊಬ್ಬನ ತಂದೆಯೊಂದಿಗಿನ ಕಲಹವೇ ಕಾರಣ ಎನ್ನುತ್ತಾನೆ ಷೆರ್ಲಾಕ್ಸ್. ವಿಶ್ವವಿದ್ಯಾಲಯದಲ್ಲಿ ವ್ಯಾಸಂಗ ಮುಗಿಸಿ, ನಂತರದ ಆರು ವರ್ಷಗಳ ಕಾಲ ಪತ್ತೆದಾರಿ ಸಲಹೆಗಾರನಗಿ ನೌಕರಿ ಮಾಡುತ್ತಾನೆ. ಆರ್ಥಿಕ ಸಂಕಷ್ಟ ಎದುರಾದ ಕಾರಣ, ಷರ್ಲಾಕ್‌ ಹೋಮ್ಸ್‌ ಡಾ|ವ್ಯಾಟ್ಸನ್‌ ನನ್ನು ತನ್ನ ಕೊಠಡಿ ಸಹವಾಸಿಯಾಗಿ ಸೇರಿಸಿಕೊಂಡನು. ಈ ಹಂತದಲ್ಲಿ ಕಥೆಯ ನಿರೂಪಣೆ ಆರಂಭವಾಗುವುದು.

221B, ಬೇಕರ್‌ ಸ್ಟ್ರೀಟ್‌, ಲಂಡನ್‌ -ಇಲ್ಲಿ 1881ರಿಂದ ವಾಸ್ತವ್ಯ ಹೂಡಿದ ಷರ್ಲಾಕ್‌ ಹೋಮ್ಸ್‌ ಅಲ್ಲಿಂದಲೇ ತನ್ನ ಖಾಸಗಿ ಪತ್ತೆದಾರಿ ಏಜೆನ್ಸಿಯನ್ನು ನಡೆಸಲಾರಂಭಿಸಿದ ಎಂದು ವಿವರಿಸಲಾಗಿದೆ.221B ಎಂಬುದು ರಸ್ತೆಯ ಮೇಲಿನ ಕೊನೆಯಲ್ಲಿರುವ, ಹದಿನೇಳು ಮೆಟ್ಟಿಲುಗಳುಳ್ಳ ಒಂದು ವಸತಿಗೃಹ ಎಂದು ಹಸ್ತಪ್ರತಿಯೊಂದು ಹೇಳುತ್ತದೆ. ಡಾ|ವ್ಯಾಟ್ಸನ್‌ ಆಗಮನದ ತನಕ ಷರ್ಲಾಕ್‌ ಹೋಮ್ಸ್‌ ಏಕಾಂಗಿಯಾಗಿಯೇ ಕಾರ್ಯನಿರ್ವಹಿಸುತ್ತಾನೆ. ಕೆಲವೊಮ್ಮೆ, ಸುದ್ದಿಗಾರರ ಹಾಗೂ 'ಬೇಕರ್‌ ಸ್ಟ್ರೀಟ್‌ ಇರೆಗ್ಯುಲರ್ಸ್‌' ಎನ್ನಲಾದ ಬೀದಿ ಮಕ್ಕಳ ದೊಡ್ಡ ತಂಡವೊಂದನ್ನು ಹಾಗೂ ಕೆಳವರ್ಗದ ಕೆಲವು ಸುದ್ದಿ ಆಯುವವರನ್ನೂ ನೇಮಿಸಿಕೊಳ್ಳುತ್ತಾನೆ. "ದಿ ಸೈನ್‌ ಆಫ್‌ ದಿ ಫೋರ್‌," "ಎ ಸ್ಟಡಿ ಇನ್‌ ಸ್ಕಾರ್ಲೆಟ್‌" ಮತ್ತು "ದಿ ಅಡ್ವೆಂಚರ್‌ ಆಫ್‌ ದಿ ಕ್ರುಕೆಡ್‌ ಮ್ಯಾನ್‌" - ಈ ಮೂರು ಕಥೆಗಳಲ್ಲಿ ಇರೆಗ್ಯುಲರ್ಸ್‌ ತಂಡ ಕಾಣಿಸಿಕೊಳ್ಳುತ್ತದೆ.

ಹೋಮ್ಸ್‌ನ ಕೌಟುಂಬಿಕ ಹಿನ್ನೆಲೆ ಬಗ್ಗೆ ಮಾಹಿತಿಯೇ ಇಲ್ಲ ಎನ್ನಬಹುದು. ಆತನ ಪೂರ್ವಜರು "ಗ್ರಾಮೀಣ ಜಮೀನುದಾರ"ರೆಂದು ಷರ್ಲಾಕ್‌ ಹೋಮ್ಸ್‌ ಹೇಳಿರುವುದನ್ನು ಬಿಟ್ಟರೆ ಕಥೆಗಳಲ್ಲಿ ಆತನ ತಂದೆ ತಾಯಿಯ ಬಗ್ಗೆ ಪ್ರಸ್ತಾಪವೇ ಇಲ್ಲ. "ದಿ ಅಡ್ವೆಂಚರ್‌ ಆಫ್‌ ದಿ ಗ್ರೀಕ್‌ ಇಂಟರ್ಪ್ರಿಟರ್‌" ಕಥೆಯಲ್ಲಿ ಫ್ರೆಂಚ್‌ ಕಲಾವಿದ ವರ್ನೆಟ್‌ ತನ್ನ ಪೂರ್ವಜ ಸಂಬಂಧಿಯಲ್ಲೊಬ್ಬನಂದು ಹೇಳಿಕೊಂಡಿದ್ದಾನೆ. ಸರ್ಕಾರಿ ಅಧಿಕಾರಿಯಾಗಿದ್ದ ಮೈಕ್ರಾಫ್ಟ್ ಈತನ ಅಣ್ಣ.ಮೂರು ಕಥೆಗಳಲ್ಲಿ[11]ಇವನು ಕಾಣಿಸಿಕೊಳ್ಳುತ್ತಾನೆ. ಇನ್ನೂ ಹಲವಾರು ಕಥೆಗಳಲ್ಲಿ ಆತನನ್ನು ಉಲ್ಲೇಖಿಸಲಾಗಿದೆ.[12] ವಿಶಿಷ್ಟವಾದ ಪೌರ ಸೇವಾ ಹುದ್ದೆಯಲ್ಲಿದ್ದ ಮೈಕ್ರಾಫ್ಟ್‌ಗೆ ಸರ್ಕಾರೀ ನೀತಿನಿಯಮಾವಳಿಗಳ ಬಗ್ಗೆ ನೆನಪಿನ ಶಕ್ತಿ ಅಗಾಧ.ಅಂಕಿ ಅಂಶಗಳೆಲ್ಲ ನಾಲಗೆಯ ತುದಿಯಲ್ಲಿ.ಹೀಗಾಗಿ ಈತ ನಡೆದಾಡುವ ಅಂಕಿ ಅಂಶಗಳ ಭಂಡಾರ. ಕೂಲಂಕಷವಾಗಿ ಪರಿಶೀಲಿಸಿ ನಿರ್ಣಯಕ್ಕೆ ಬರುವ ವಿಚಾರದಲ್ಲಿ ಮೈಕ್ರಾಫ್ಟ್‌ ಷರ್ಲಾಕ್‌ ಹೋಮ್ಸ್‌ಗಿಂತಲೂ ಹೆಚ್ಚು ಪ್ರತಿಭಾಶಾಲಿಯಾಗಿದ್ದನೆಂದು ಬಿಂಬಿಸಲಾಗಿದೆ. ಗುರಿ ಸಾಧಿಸಲು ಬೇಕಿರುವ ಪ್ರಚೋದನೆ ಮತ್ತು ಬಲವೆಂಬ ಗುಣಗಳು ಷರ್ಲಾಕ್‌ನಲ್ಲಿ ಇರುವಷ್ಟು ಮೈಕ್ರಾಫ್ಟ್‌ನಲ್ಲಿ ಕಾಣೋಲ್ಲ.'ಡಯೊಜೀನ್ಸ್‌ ಕ್ಲಬ್‌'ನಲ್ಲಿ ಮೈಕ್ರಾಫ್ಟ್‌ ತನ್ನ ಸಮಯವನ್ನು ‌ಆರಾಮವಾಗಿ ಕಳೆಯಲು ಇಚ್ಛಸುತ್ತಾನೆ. "ಲಂಡನ್‌ನಲ್ಲಿ ಸಮಾಜಕ್ಕೆ ಹೊಂದಿಕೊಳ್ಳದೆ ಇರುವವರಿಗಾಗಿಯೇ ಅಸ್ತಿತ್ವದಲ್ಲಿದೆ" ಎಂದು ಈ ಕ್ಲಬ್‌ಗೆ ಇರುವ ವಿವರ.

ಇನ್ನು ಯಾರಾದರೂ ಒಡಹುಟ್ಟಿದವರು ಇದ್ದಾರೆಯೇ ಎಂಬುದು ಅಸ್ಪಷ್ಟ. "ದಿ ಅಡ್ವೆಂಚರ್ಸ್‌ ಆಫ್‌ ದಿ ಕಾಪರ್‌ ಬೀಚಸ್‌"ನಲ್ಲಿ, "ನನ್ನ ಸಹೋದರಿಯು ಇಂತ ಪರಿಸ್ಥಿತಿಯಲ್ಲಿ ಸಿಲುಕಿಕೊಳ್ಳುವುದನ್ನು ನಾನು ಬಯಸಲಾರೆ" ಎಂದು ಹೋಮ್ಸ್‌ ಹೇಳುತ್ತಾನೆ. ಈ ಉದ್ಗಾರ ಆತನಿಗೆ ಸಹೋದರಿ(ಯರು) ಇದ್ದಿರಬಹುದೇ ಎಂಬ ಊಹಾಪೋಹಕ್ಕೆ ಎಡೆಮಾಡಿದಿ. ಆದಾಗ್ಯೂ, ಒಂದು ತನಿಖೆ ವಿಷಯದಲ್ಲಿ ಮಹಿಳೆಯೊಬ್ಬಳನ್ನು ಸಹೋದರಿಯೆಂದು ಭಾವಿಸಿ, ಆಕೆಯನ್ನು ಅಚ್ವರಿಸಲು ಹೀಗೆ ಹೇಳಿದ್ದು ಎಂದೂ ಸ್ಪಷ್ಟಪಡಿಸಿದ್ದಾನೆ. ಹಾಗಾಗಿ ಇದೊಂದು ಅಲಂಕಾರಿಕ ಉದ್ಗಾರ ಇರಬಹುದು ಎನಿಸುತ್ತೆ.

ಆರಂಭಿಕ ಜೀವನ
ಪತ್ತೇದಾರಿ ಕಥೆಯ ಇತಿಹಾಸದಲ್ಲಿ ಪಾತ್ರ
ಇದನ್ನೂ ನೋಡಿ
ಜೀವನ ಚರಿತ್ರೆ